ข้อบัญญัติองค์การบริหารส่วนตำบลลำลูกกาเรื่องการควบคุมการเลี้ยงหรือปล่อยสัตว์พ.ศ.๒๕๖๐ โดยที่เป็นการสมควรตราข้อบัญญัติองค์การบริหารส่วนตำบลลำลูกกาว่าด้วยการควบคุมการเลี้ยงหรือปล่อยสัตว์ในเขตองค์การบริหารส่วนตำบลลำลูกกาอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๒๙ แห่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลลำลูกกาโดยความเห็นชอบของสภาองค์การบริหารส่วนตำบลลำลูกกาและนายอำเภอลำลูกกาจึงตราข้อบัญญัติขึ้นไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลลำลูกกา เรื่อง การควบคุมการเลี้ยงหรือปล่อยสัตว์พ.ศ. ๒๕๖๐ข้อ ๒[๑]ข้อบัญญัตินี้ให้ใช้บังคับในเขตองค์การบริหารส่วนตำบลลำลูกกาตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาข้อบัญญัติ ระเบียบ ประกาศหรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้การเลี้ยงสัตว์หมายความว่า การเลี้ยงสัตว์ในสถานที่เลี้ยงสัตว์การปล่อยสัตว์หมายความว่า การเลี้ยงสัตว์ในลักษณะที่มีการปล่อยให้อยู่นอกสถานที่เลี้ยงสัตว์รวมทั้งการสละการครอบครองสัตว์สถานที่เลี้ยงสัตว์หมายความว่า คอกสัตว์ กรงสัตว์ ที่ขังสัตว์ หรือสถานที่ในลักษณะอื่นที่ใช้ในการควบคุมสัตว์ที่เลี้ยงเจ้าของสัตว์หมายความรวมถึงผู้ครอบครองสัตว์ด้วยที่หรือทางสาธารณะหมายความว่า สถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือสัญจรได้เจ้าพนักงานท้องถิ่นหมายความว่า นายกองค์การบริหารส่วนตำบลลำลูกกาเจ้าพนักงานสาธารณสุขหมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕ผู้ซึ่งได้รับการแต่งตั้งจากเจ้าพนักงานท้องถิ่นหมายความว่า ข้าราชการหรือพนักงานส่วนท้องถิ่นที่ได้รับการแต่งตั้งจากเจ้าพนักงานท้องถิ่นนั้นข้อ ๕ เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่นหรือเพื่อป้องกันอันตรายจากเชื้อโรคที่เกิดจากสัตว์ให้พื้นที่ในเขตอำนาจขององค์การบริหารส่วนตำบลลำลูกกาเป็นเขตควบคุมการเลี้ยงหรือปล่อยสัตว์ดังนี้(๑)สัตว์ประเภท ๑ ได้แก่(๑.๑)งู(๑.๒)จระเข้(๑.๓)ช้าง(๒)สัตว์ประเภท ๒ ได้แก่(๒.๑)สุนัข(๒.๒)แมวข้อ ๖ ให้พื้นที่ในเขตองค์การบริหารส่วนตำบลลำลูกกาทั้งหมดเป็นเขตห้ามเลี้ยงหรือปล่อยสัตว์ประเภท๑ โดยเด็ดขาดกรณีมีเหตุจำเป็นต้องนำเข้ามาในเขตองค์การบริหารส่วนตำบลลำลูกกาเป็นการชั่วคราวต้องได้รับอนุญาตจากเจ้าพนักงานท้องถิ่นข้อ ๗ ให้พื้นที่ต่อไปนี้เป็นเขตห้ามเลี้ยงสัตว์ประเภทที่ ๒ เกินจำนวนที่กำหนดดังนี้(๑)พื้นที่ไม่เกิน ๒๐ ตารางวา เลี้ยงได้ไม่เกิน ๒ ตัว(๒)พื้นที่เกิน ๒๐ ตารางวา แต่ไม่เกิน ๕๐ ตารางวา เลี้ยงได้ไม่เกิน ๓ ตัว(๓)พื้นที่ ๕๐ ตารางวาขึ้นไป เลี้ยงได้ไม่เกิน ๔ ตัวการห้ามเลี้ยงหรือปล่อยสัตว์ประเภทที่ ๒ ไม่ใช้บังคับกับการเลี้ยงเพื่อเพาะพันธุ์ขาย การเลี้ยงเพื่อการกุศลหากเลี้ยงหรือปล่อยต้องได้รับอนุญาตจากเจ้าพนักงานท้องถิ่นก่อนหรือสถานที่อื่นที่เจ้าพนักงานท้องถิ่นประกาศกำหนดข้อ ๘ ภายในหนึ่งร้อยแปดสิบวันนับตั้งแต่วันที่ข้อบัญญัติมีผลใช้บังคับเจ้าของสุนัขและแมวมีหน้าที่ต้องไปยื่นคำขอจดทะเบียนเพื่อจัดทำบัตรประจำตัวและเครื่องหมายสัญลักษณ์ณ หน่วยรับจดทะเบียน เพื่อความสะดวกในการจดทะเบียนสุนัขและแมวตามวรรคหนึ่งเจ้าพนักงานท้องถิ่นอาจประกาศกำหนดช่วงวัน เวลาและสถานที่ในการรับจดทะเบียนได้ตามที่เห็นสมควรเมื่อพนักงานเจ้าหน้าที่ตรวจสอบคำขอแล้วพบว่าถูกต้องให้ออกบัตรประจำตัวสุนัขและแมวพร้อมมอบเครื่องหมายสัญลักษณ์ให้กับเจ้าของภายหลังดำเนินการตามวรรคหนึ่งแล้วหากมีสุนัขและแมวเกิดใหม่ เจ้าของต้องยื่นคำขอจดทะเบียนภายในหนึ่งร้อยยี่สิบวันคำขอจดทะเบียน บัตรประจำตัวและเครื่องหมายสัญลักษณ์ให้เป็นไปตามแบบที่เจ้าพนักงานท้องถิ่นประกาศกำหนดข้อ ๙ ให้เจ้าของสุนัขและแมวแจ้งต่อหน่วยรับจดทะเบียนภายในกำหนดเวลาดังนี้(๑)ภายใน ๓๐ วัน(๑.๑)เมื่อมีการย้ายที่อยู่สุนัขและแมวไปนอกเขตองค์การบริหารส่วนตำบลลำลูกกา(๑.๒) เมื่อมีการนำสุนัขและแมวจากนอกเขตองค์การบริหารส่วนตำบลลำลูกกามาเลี้ยงดูแต่ต้องไม่เกินจำนวนตาม(ข้อ ๗)(๑.๓)เมื่อบัตรประจำตัว เครื่องหมายสัญลักษณ์ สูญหาย ถูกทำลาย หรือชำรุดในสาระสำคัญ(๒)ภายใน ๑๕ วัน(๒.๑)เมื่อสุนัขและแมวหายหรือตาย(๒.๒) เมื่อพบสุนัขและแมวที่หายภายหลังจากได้แจ้งการหายตามข้อ ๑ แล้วข้อ ๑๐หากเจ้าของสุนัขและแมวไม่ประสงค์จะเลี้ยงดูดังกล่าวต้องมอบสุนัขหรือแมว บัตรประจำตัวสุนัขพร้อมเครื่องหมายสัญลักษณ์ให้กับเจ้าของใหม่และต้องแจ้งต่อหน่วยที่รับจดทะเบียนไว้ภายในสามสิบวันนับแต่วันรับมอบสุนัขและแมวข้อ ๑๑ วิธีการแจ้งตามข้อ ๘ ข้อ ๙ ข้อ ๑๐ให้เป็นไปตามที่เจ้าพนักงานท้องถิ่นประกาศกำหนดข้อ ๑๒ในการเลี้ยงสุนัขและแมวเจ้าของต้องปฏิบัติ ดังต่อไปนี้(๑)จัดสถานที่เลี้ยงตามความเหมาะสม โดยมีขนาดเพียงพอแก่การดำรงชีวิตของสัตว์ มีแสงสว่างเพียงพอและการระบายอากาศที่เพียงพอมีระบบการระบายน้ำและกำจัดสิ่งปฏิกูลให้ถูกสุขลักษณะ(๒) กรณีเป็นสุนัขที่มีพฤติกรรมดุร้ายหรือสุนัขสายพันธุ์อื่นที่มีประวัติทำร้ายคนจะต้องเลี้ยงในสถานที่หรือกรงที่สุนัขไม่สามารถเข้าถึงบุคคลภายนอกและมีป้ายเตือนให้ระมัดระวังโดยสังเกตได้อย่างชัดเจน(๓)ควบคุมสุนัขและแมวมิให้ออกนอกสถานที่เลี้ยง โดยปราศจากการควบคุม(๔)ควบคุมดูแลสุนัขและแมวมิให้ก่อเหตุเดือดร้อนรำคาญ เช่น ก่อให้เกิดเสียงดังติดต่อกันเป็นระยะเวลานานๆ เป็นต้น(๕) รักษาสถานที่เลี้ยงสุนัขและแมวให้สะอาดอยู่เสมอจัดเก็บสิ่งปฏิกูลให้ถูกสุขลักษณะ เป็นประจำไม่ปล่อยให้เป็นที่สะสมหมักหมมจนเกิดกลิ่นเหม็นรบกวนผู้ที่อยู่บริเวณใกล้เคียง(๖)ต้องรับผิดชอบต่อความเป็นอยู่ของสุนัขและแมว เกี่ยวกับเรื่องอาหาร ความสะอาดและอื่น ๆ ที่เกี่ยวข้องถ้าเจ้าของไม่สามารถเลี้ยงดูได้เป็นการชั่วคราวจะต้องจัดให้มีผู้ดูแลความเป็นอยู่ให้เป็นปกติสุข(๗)เมื่อสัตว์ตายเจ้าของจะต้องกำจัดซากให้ถูกสุขลักษณะเพื่อป้องกันมิให้เป็นแหล่งเพาะพันธุ์แมลงหรือสัตว์นำโรคทั้งนี้ โดยวิธีที่ไม่ก่อเหตุรำคาญและไม่เป็นเหตุให้เกิดการปนเปื้อนของแหล่งน้ำเว้นแต่สัตว์ตายเนื่องจากป่วยเป็นโรคระบาดสัตว์ต้องแจ้งต่อหน่วยรับจดทะเบียนทราบทันทีและต้องปฏิบัติตามคำแนะนำของพนักงานเจ้าหน้าที่(๘)จัดให้มีการสร้างเสริมภูมิคุ้มกันโรคในสุนัขและแมวเพื่อป้องกันอันตรายจากเชื้อโรคที่เกิดจากสัตว์มาสู่คน(๙)ในกรณีที่มีเหตุควรสงสัยว่าสัตว์ที่เลี้ยงเป็นโรคอันอาจเป็นอันตรายแก่สุขภาพของประชาชนให้เจ้าของแยกกันไว้ต่างหาก และแจ้งให้หน่วยที่รับจดทะเบียนไว้ทราบและต้องปฏิบัติตามคำแนะนำของพนักงานเจ้าหน้าที่(๑๐)ต้องจัดให้สัตว์มีเครื่องหมายสัญลักษณ์ติดที่ตัวตลอดเวลา(๑๑)ปฏิบัติการอื่นใดตามคำแนะนำของเจ้าพนักงานท้องถิ่นเจ้าพนักงานสาธารณสุขหรือพนักงานเจ้าหน้าที่ข้อ ๑๓ห้ามผู้ใดเลี้ยงหรือปล่อยสุนัขและแมวในที่หรือทางสาธารณะหรือในที่ของบุคคลอื่นโดยปราศจากความยินยอมข้อ ๑๔กรณีการเลี้ยงสัตว์ในสถานที่ของเอกชนหรือทางสาธารณะนั้นก่อให้เกิดเหตุเดือดร้อนรำคาญต่อผู้อื่นให้เจ้าพนักงานท้องถิ่นมีอำนาจออกคำสั่งเป็นหนังสือให้เจ้าของสัตว์หรือผู้ครอบครองสถานที่เลี้ยงสัตว์ระงับเหตุรำคาญภายในเวลาอันควรและถ้าเห็นสมควรจะให้กระทำโดยวิธีใดเพื่อระงับเหตุรำคาญนั้น หรือสมควรกำหนดวิธีการเพื่อป้องกันมิให้มีเหตุรำคาญนั้นหรือสมควรกำหนดวิธีการเพื่อป้องกันมิให้มีเหตุรำคาญเกิดขึ้นอีกในอนาคตให้ระบุไว้ในคำสั่งนั้นข้อ ๑๕เจ้าของสัตว์มีหน้าที่ต้องกำจัดสิ่งปฏิกูลอันเกิดจากสัตว์ในที่หรือทางสาธารณะหรือในที่อื่นใดในเขตองค์การบริหารส่วนตำบลลำลูกกาโดยทันทีข้อ ๑๖ในกรณีที่เจ้าพนักงานท้องถิ่นพบสัตว์ในที่หรือทางสาธารณะอันเป็นการฝ่าฝืนข้อ ๕ โดยไม่ปรากฏเจ้าของ ให้เจ้าพนักงานท้องถิ่นมีอำนาจกักสัตว์ดังกล่าวไว้เป็นเวลาอย่างน้อยสามสิบวันเมื่อพ้นกำหนดแล้วยังไม่มีผู้ใดมาแสดงหลักฐานการเป็นเจ้าของเพื่อรับสัตว์คืนให้สัตว์นั้นตกเป็นขององค์การบริหารส่วนตำบลลำลูกกาแต่ถ้าการกักสัตว์ไว้อาจก่อให้เกิดอันตรายแก่สัตว์นั้นหรือสัตว์อื่นหรือต้องเสียค่าใช้จ่ายเกินสมควรเจ้าพนักงานท้องถิ่นจะจัดการขายหรือขายทอดตลาดสัตว์นั้นตามควรแก่กรณีก่อนถึงกำหนดเวลาดังกล่าวก็ได้เงินที่ได้จากการขายหรือขายทอดตลาดเมื่อได้หักค่าใช้จ่ายในการขายทอดตลาดและค่าเลี้ยงดูสัตว์แล้วให้เก็บรักษาไว้แทนสัตว์ในกรณีที่มิได้มีการขายหรือขายทอดตลาดสัตว์ตามวรรคหนึ่งและเจ้าของสัตว์มาขอรับสัตว์คืนภายในกำหนดเวลาตามวรรคหนึ่งเจ้าของสัตว์ต้องเป็นผู้เสียค่าใช้จ่ายสำหรับการเลี้ยงดูสัตว์ให้แก่องค์การบริหารส่วนตำบลลำลูกกาตามจำนวนที่ได้จ่ายจริงด้วยในกรณีที่ปรากฏว่าสัตว์ที่เจ้าพนักงานท้องถิ่นพบนั้นเป็นโรคติดต่ออันอาจเป็นอันตรายต่อประชาชนให้เจ้าพนักงานท้องถิ่นมีอำนาจทำลายหรือจัดการตามที่เห็นสมควรได้ข้อ ๑๗เจ้าของหรือผู้ครอบครองสัตว์ประเภทที่๑ และ ประเภทที่ ๒ อยู่ก่อนข้อบัญญัตินี้มีผลบังคับใช้ให้เลี้ยงสัตว์ต่อไปได้จนกว่าจะสิ้นอายุหรือมีการเปลี่ยนแปลงและให้มาดำเนินการแจ้งให้หน่วยรับจดทะเบียนทราบตามข้อ ๘ ข้อ ๙ ข้อ ๑๐ข้อ ๑๘ให้เจ้าพนักงานท้องถิ่นมีอำนาจแต่งตั้งข้าราชการหรือพนักงานส่วนท้องถิ่นเพื่อให้ปฏิบัติหน้าที่ตามมาตรา ๔๔วรรคหนึ่งแห่งพระราชบัญญัติการสาธารณสุข พ.ศ. ๒๕๓๕ ในเขตอำนาจขององค์การบริหารส่วนตำบลลำลูกกาในเรื่องใดหรือทุกเรื่องก็ได้ข้อ ๑๙ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามที่กำหนดไว้ในบทกำหนดโทษแห่งพระราชบัญญัติการสาธารณสุขพ.ศ. ๒๕๓๕ข้อ ๒๐ให้นายกองค์การบริหารส่วนตำบลลำลูกกาเป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้ประกาศณ วันที่ ๒ พฤศจิกายน พ.ศ. ๒๕๖๐บุญเริ่มอรชุนนายกองค์การบริหารส่วนตำบลลำลูกกาชญานิศ/จัดทำ๒๘ มีนาคม ๒๕๖๒[๑]ราชกิจจานุเบกษา เล่ม ๑๓๕/ตอนพิเศษ ๓๓๒ ง/หน้า ๑๗๔/๒๗ ธันวาคม ๒๕๖๑